Акт абвяшчэньня ліцьвінскай нацыі

**Акт абвяшчэньня ліцьвінскай нацыі** — дакумэнт, які быў прыняты на сходзе ліцьвінаў, у дакумэнце было абвешчанае нацыянальнае адраджэньне ліцьвінаў. Сход адбыўся 20 траўня 2000 року, у ім удзельнічалі гэткія вядомыя асобы як Андрэй Мельнікаў, Вітаўт Чаропка й шмат іншых. Гэтая падзея зьяўляецца адной з найважнейшых у найноўшай гісторыі ліцьвінства.

На ўстаноўчым сходзе 2000 году яго арганізатары Віктар Нагнібяда і Андрэй Юцкевіч у якасьці мэты назвалі адасабленьне Заходняй Беларусі ў асобную дзяржаву або яе далучэньне да Польшчы, а таксама далучэньне да Расеі ўсёй астатняй Беларусі (Рыскі падзел). У 2005 годзе ў працяг свай дзейнасьці Нагнібяда і Юцкевіч стварылі па-расейску сайт «Літванія», які выдалілі ў 2009 годзе пасьля ад’езду ў Польшчу. У 2017 годзе журналіст газэты «Новы час» Валер Руселік параўнаў расейскамоўны праект Літваніі зь іншым крамлёўскім сэпаратысцкім праектам «Вейшнорыя» ў кірунку гетаізацыі нерасейцаў. Руселік заўважыў, што расейская выведка выкарыстала для прыкрыцьця правакацыі шчырыя памкненьні людзей, для азначэньня якіх выкарыстоўвала абразьліва-функцыянальны тэрмін .

## Тэкст акту
Мы, рэпрэзэнты ліцьвінскага народу, заяўляем, што ўсьведамляем сябе па нацыянальнасьці ліцьвінамі, і абвяшчаем аб існаваньні ліцьвінскай нацыі. Згодна з падставовым правам чалавека на нацыянальную самаідэнтыфікацыю просім дзяржаўныя органы і грамадзкія арганізацыі ўсіх краін разглядаць дадзены Акт як доказ існаваньня нацыі ліцьвінаў.

## Удзельнікі сходу

# Яўген Зарубейскі (Менск)
# Андрэй Мельнікаў (Гомель)
# Ігар Ігнатчык (Менск)
# Алена (Ваўкавыск)
# Валеры (Горадня)
# Вадзім Макееў (Пінск)
# Алесь Красоўскі (Пінск)
# Ігар Панамарэнка (Менск)
# Кастусь Кашэль (Менск)
# Генадзь Музычанка (Гомель)
# Вітаўт Чаропка (Менск)
# Марк Самотны (Жлобін)
# Мікола Максімаў (Рагачоў)
# Андрэй Лыч (Менск)
# Ськіргайла (Менск)
# Уладзіслаў Зонаў (Менск)
# Сяргей (Менск)
# Віктар Нагнібяда (Баранавічы)
# Андрэй Юцкевіч (Глыбокае)
# Юрась Мандрык (Ліда)
# Віктар Пастухоў (Ліда)
# Натальля Мандрык (Ліда)
# Артур Ганько (Ліда)
# Сяргей Манцэвіч (Менск)
# Уладзімер Бербераў (Менск)

### Арганізатары

* Віктар Нагнібяда (старшыня сходу)
* Андрэй Юцкевіч (сакратар сходу)

## Вынікі

* Выданьне часопіса «Літванія: Зборнік матэрыялаў аб Заходняй Беларусі», у якім былі апублікаваныя «Маніфэст ліцьвінаў», «Міты беларускай апазіцыі», «Альфабэт ліцьвінскі».
* Набываньне рухам большай вядомасьці.
* Зарганізаваньне ў далейшым канфэрэнцыі «Вялікае Княства Літоўскае: шанцы й пэрспэктывы».
* Ліцьвіны ў сацыяльных сетках віншуюць адзін аднаго з гэтым днём.

## Думкі
Гісторык Вітаўт Чаропка, які ўдзельнічаў ва ўхваляваньні гэтага акту, паведаміў Радыё «Свабода»:Ёсьць гістарычная вобласьць у Беларусі, якая звалася Літва. Яшчэ і зараз палешукі называюць ліцьвінамі беларусаў. Перад намі, перш за ўсё, стаяць культурныя мэты. Мы хочам вывучаць гісторыю Літвы, адрадзіць гэтае найменьне на Беларусі. Склалася нейкая супольнасьць, грамадзянская, як яна называецца – беларусы, але ёсьць людзі, якія сябе ня лічаць беларусамі. Яны лічаць сябе ліцьвінамі.Таксама гісторык Анатоль Сідарэвіч мяркуе:Гэта я не ўспрымаю сур’ёзна. Ёсьць такія ў нас разумнікі, якія хацелі б ператварыць Беларусь у Літванію. Гэта не навіна. Гэта ня мае пад сабой ніякай рэальнай глебы. Гэта тая самая шэлягоўшчына. Гэта гістарычная рамантыка. У палітыцы заўсёды знаходзяцца рамантыкі. У свой час у Польшчы былі рамантыкі, якія марылі адрадзіць Рэч Паспалітую ад мора да мора. Былі рамантыкі, якія казалі, што вы тут не ўбачыце Беларусь. Прайшло 50 гадоў – ёсьць Рэспубліка Беларусь. Хто толькі не абвяшчаў нам сьмерць.

## Глядзіце таксама

* Ліцьвінства

## Крыніцы

## Вонкавыя спасылкі
* Пра падзею на Радыё «Свабода»
* Сьпіс удзельнікаў сходу
* Тэкст акту
* Пра часопіс «Літванія. Зборнік матэрыялаў аб Заходняй Беларусі»
* Дзейнасць на старонках часопіса «Кантакты і дыялогі» у верасьнёвым нумары
* У палоне аднаго міту

Катэгорыя:Ліцьвінства
Катэгорыя:Падзеі 2000 году